CELEX: 32013B0548
Language: et
Date: 2013-04-17 00:00:00
Title: 2013/548/EL: Euroopa Parlamendi otsus, 17. aprill 2013 , Euroopa Liidu 2011. aasta üldeelarve täitmisele heakskiidu andmise kohta, VII jagu – Regioonide Komitee

16.11.2013   
            
            
               ET
            
            
               Euroopa Liidu Teataja
            
            
               L 308/130
            
         
      EUROOPA PARLAMENDI OTSUS,
   17. aprill 2013,
   Euroopa Liidu 2011. aasta üldeelarve täitmisele heakskiidu andmise kohta, VII jagu – Regioonide Komitee
   (2013/548/EL)
   EUROOPA PARLAMENT,
   
               —
            
            
               võttes arvesse Euroopa Liidu 2011. aasta üldeelarvet (1),
            
         
               —
            
            
               võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0230/2012) (2),
            
         
               —
            
            
               võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
            
         
               —
            
            
               võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
            
         
               —
            
            
               võttes arvesse Euroopa Liidu toimimise lepingu artikli 314 lõiget 10 ning artikleid 317–319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (6) eriti selle artikleid 164, 165 ja 166,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0093/2013),
            
         
               1.
            
            
               annab heakskiidu Regioonide Komitee peasekretäri tegevusele Regioonide Komitee 2011. aasta eelarve täitmisel;
            
         
               2.
            
            
               esitab oma tähelepanekud järgnevas resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Liidu Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
         
      
      
         
            Peasekretär
         
         Klaus WELLE
         
      
   
   
      (1)  ELT L 68, 15.3.2011.
   
      (2)  ELT C 348, 14.11.2012, lk 1.
   
      (3)  ELT C 344, 12.11.2012, lk 1.
   
      (4)  ELT C 348, 14.11.2012, lk 130.
   
      (5)  EÜT L 248, 16.9.2002, lk 1.
   
      (6)  ELT L 298, 26.10.2012, lk 1.
   
      
         EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Liidu 2011. aasta üldeelarve täitmisele heakskiidu andmist käsitleva otsuse lahutamatu osa, VII jagu – Regioonide Komitee
      EUROOPA PARLAMENT,
      
                  —
               
               
                  võttes arvesse Euroopa Liidu 2011. aasta üldeelarvet (1),
               
            
                  —
               
               
                  võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0230/2012) (2),
               
            
                  —
               
               
                  võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
               
            
                  —
               
               
                  võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
               
            
                  —
               
               
                  võttes arvesse Euroopa Liidu toimimise lepingu artikli 314 lõiget 10 ning artikleid 317–319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (6) eriti selle artikleid 164, 165 ja 166,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0093/2013),
               
            
                  1.
               
               
                  märgib rahuloluga, et oma aastaaruandes 2011. aasta eelarve täitmise kohta märkis kontrollikoda, et ta ei leidnud olulisi puudusi seoses Regioonide Komitee (edaspidi „komitee”) juures auditeeritud inimressursse ja hankeid käsitlevate teemadega;
               
            
                  2.
               
               
                  tunneb heameelt selle üle, et kontrollikoda järeldas oma audititööle tuginedes, et institutsioonide ja organite 31. detsembril 2011. aastal lõppenud eelarveaasta haldus- ja muude kuludega seotud maksed tervikuna ei sisaldanud olulisel määral vigu;
               
            
                  3.
               
               
                  märgib, et komitee 2011. aasta heakskiidetud eelarve summa oli 84 100 000 eurot, millest 82 000 000 eurot (2010. aastal 90 800 000 eurot) moodustasid kulukohustuste assigneeringud, mille kasutusmäär oli 97,5 % (see on madalam kui 2010. aasta määr 99,4 %); rõhutab, et komitee eelarve koosneb ainult halduskuludest, sest 72 % kuludest on seotud institutsiooni heaks töötavate inimestega ja 28 % kinnisvara, mööbli, seadmete ja muude jooksvate kuludega;
               
            
                  4.
               
               
                  on hämmeldunud eelarve kasutusmäära vähenemise üle; nõuab meetmeid selle määra suurendamiseks ja muutuste jälgimist;
               
            
                  5.
               
               
                  mõistab, et uue rolli tõttu, mis on sätestatud Euroopa Liidu toimimise lepingus, peab komitee tegema oma struktuuris muudatusi, kuid on seisukohal, et neid kohandusi oleks tulnud komitee 2011. aasta kulukohustustes ette näha;
               
            
                  6.
               
               
                  tunneb heameelt komitee sisemist korraldust käsitlevate projektide üle, milles on sätestatud talitustevahelise koostöö eesmärgid ning ühistegevuste ja ühismeetmete koostoime loomine; palub end projektidega kursis hoida ning soovib saada täpsemat teavet selle kohta, milline on võetud meetmete mõju eelarvele;
               
            
                  7.
               
               
                  tunnustab nii Regioonide Komiteed kui ka Euroopa Majandus- ja Sotsiaalkomiteed selle eest, et neile anti EMASi ja ISO-14001 sertifikaadid; peab aga kahetsusväärseks, et kuigi parlament seda eelmisel aastal eelarve täitmisele heakskiidu andmise menetluse resolutsioonis palus, ei ole taastuvenergia kasutamise kohta teavet esitatud; juhib tähelepanu kohustusele avaldada andmed taastuvenergia osakaalu ja keskkonnamõju kohta;
               
            
                  8.
               
               
                  märgib rahuloluga, et komitee eelarvetalitus kandis parlamendi eelarvekontrollikomitee antud soovitused ja esitatud nõudmised keskandmebaasi ja nende täitmist jälgitakse korrapäraselt;
               
            
                  9.
               
               
                  palub komiteel jätkata personalistruktuuri kontrollimist, et tagada ametikohtade struktuuri täielik tõhusus ja soodustada eraldatava eelarve paremat täitmist;
               
            
                  10.
               
               
                  tunneb heameelt selle üle, et järk-järgult hakatakse pidama videokonverentse; soovib korrapäraselt teavet selle kohta, kui tõhus see on ja kui palju raha, sh sõidukulusid see aitab kokku hoida;
               
            
                  11.
               
               
                  võtab teadmiseks komitee siseauditi talituse antud soovitused ja seatud eesmärgid; on siiski seisukohal, et nende täitmist tuleb parandada ja ühtlustada;
               
            
                  12.
               
               
                  on rahul tulemustega, mis on saavutatud kirjaliku tõlke valdkonnas tänu Euroopa Majandus- ja Sotsiaalkomitee ning Regioonide Komitee vahelisele uuendatud koostööleppele; märgib aga, et kuna töörohkel ajal oli nõudlus tõlgete järele suur, suurenes allhangete kasutamine; palub komiteel koostada tõlkenõudluse kohta kohasem ajakava;
               
            
                  13.
               
               
                  palub komiteel lisada järgmisesse iga-aastasesse tegevusaruandesse asjaomasel aastal taotletud, kuid kasutamata jäetud suulise tõlke teenuse määr;
               
            
                  14.
               
               
                  toetab Regioonide Komitee ning Euroopa Majandus- ja Sotsiaalkomitee vahelise halduskoostööleppe vahehindamisel tehtud järeldusi; nõustub, et ühistalitustes ja kirjaliku tõlke valdkonnas tuleks inimressursside ratsionaliseerimiseks mõningaid parandusi teha;
               
            
                  15.
               
               
                  nõuab üksikasjaliku teabe esitamist halduskoostöö eesmärkide, nende saavutamise ulatuse ja nende mõju kohta kokkuhoiule;
               
            
                  16.
               
               
                  tunnustab komiteed iga-aastase tegevusaruande püsiva kvaliteedi ja selle eest, et komitee esitas põhjaliku iga-aastase mõjuaruande, mis on komitee töö hindamiseks vajalik vahend; märgib rahuloluga, et iga-aastases tegevusaruandes on esitatud ülevaatlik tabel kõikide komitee käsutuses olnud inimressursside kohta; palub komiteel tuua selles tabelis välja ka täiendusõppel osalemine;
               
            
                  17.
               
               
                  on endiselt seisukohal, et läbipaistvuse huvides peaksid kõikide institutsioonide liikmete majanduslike huvide deklaratsioonid ja nende muudatused olema internetis kättesaadavad; tunneb heameelt selle üle, et komitee juhatus otsustas 2011. aastal teha majanduslike huvide deklaratsioonid internetis kättesaadavaks, ning loodab, et need tehakse kättesaadavaks lähemal ajal.
               
            
         (1)  ELT L 68, 15.3.2011.
      
         (2)  ELT C 348, 14.11.2012, lk 1.
      
         (3)  ELT C 344, 12.11.2012, lk 1.
      
         (4)  ELT C 348, 14.11.2012, lk 130.
      
         (5)  EÜT L 248, 16.9.2002, lk 1.
      
         (6)  ELT L 298, 26.10.2012, lk 1.